Torbjørn Frøysnes

Torbjørn Frøysnes (født 11. desember 1946) er en norsk diplomat og politiker for Høyre.

Frøysnes er født i Arendal, men vokste opp på Byglandsfjord. Han er utdannet cand.polit. fra Universitetet i Oslo fra 1973 og startet som aspirant i Utenriksdepartementet (UD) samme år. Han tjenestegjorde som attaché og ambassadesekretær ved ambassaden i Bonn 1975-78. Han var medlem av forhandlingsdelegasjonen til KSSE-konferansen i Madrid 1979-80.  Fra 1981 var han førstekonsulent i UD. Samme år ble han personlig sekretær for utenriksminister Svenn Stray.Hvem Hva Hvor 1985 side 87 I årene 1984–1986 var Frøysnes statssekretær i Utenriksdepartementet. 

Frøysnes var 1. vararepresentant til Stortinget fra Aust-Agder i perioden 1989–1993. Han var administrerende direktør i det nasjonale organ for markedsføring av norsk reiseliv, NorTravel Marketing (NORTRA), i perioden 1988–1995. Mellom 1995 og 1999 var han ministerråd ved den norske ambassaden i Bonn, hvor han tidligere hadde vært attaché. Fra 1993 - 2003 var han avdelingsdirektør i Handelspolitisk avdeling i UD, og ambassadør og sjefforhandler for handel med tjenester, GATS, i WTO. Han ble i 2003 utnvent til Norges ambassadør til Europarådet i Strasbourg.Om Torbjørn Frøysnes i SNLFra 2008-2017 var han EU-ambassadør for Europarådet i Brussel.

27. august 2004 ble han utnevnt til ridder av 1. klasse av Den Kongelige Norske Fortjenstorden.

 Referanser 

 Eksterne lenker 


Kategori:Norske ambassadører
Kategori:Statssekretærer i Regjeringen Willoch
Kategori:Politiske rådgivere fra Høyre
Kategori:Vararepresentanter til Stortinget
Kategori:Norske statsvitere
Kategori:Alumni fra Universitetet i Oslo
Kategori:Den Kongelige Norske Fortjenstorden
Kategori:Personer fra Bygland kommune